ອີຣ່ານຮຽກຮ້ອງໃຫ້ຕາເວັນຕົກ ເຊົາກົດດັນຕົນ
ປະທານາທິບໍດີອີຣ່ານກ່າວວ່າ ການລົງໂທດ ຈະບໍ່ມີຜົນກະທົບ ຕໍ່ປະຊາຊົນອີຣ່ານ
ປະທານາທິບໍດີອີຣ່ານທ່ານ Mahmoud Ahmadinejad ກ່າວໃນວັນພະຫັດມື້ນີ້ວ່າບັນດາປະເທດມະຫາອຳນາດໃນ ໂລກຄວນຢຸດເຊົາການພະຍາຍາມທີ່ຈະກົດດັນອີຣ່ານດ້ວຍ ການຂວໍ້າບາດຫຼືລົງໂທດກ່ຽວກັບໂຄງການນິວເຄລຍນັ້ນ ໃນການຖະແຫຼງຕໍ່ພວກນັກຂ່າວທີ່ນະຄອນຫຼວງບາກູຂອງ Azerbaijan ທ່ານ Ahmadinejad ກ່າວວ່າ ການຂວໍ້າ ບາດຈະບໍ່ມີຜົນກະທົບໃດໆທັງຕໍ່ປະຊາຊົນອີຣ່ານຫຼືຄວາມ ເຕັມໃຈຂອງລັດຖະບານ ທີ່ຈະເຂົ້າຮ່ວມການເຈລະຈານາໆ ຊາດ ອີຣ່ານມີໝາຍກໍານົດທີ່ບໍ່ແນ່ນອນວ່າ ອາດຈະເປີດການເຈລະຈາໃນເດືອນໜ້າກັບ 6 ປະ ເທດມະຫາອຳນາດຂອງໂລກ ຮວມທັງຣັດເຊຍ ສະຫະລັດ ອັງກິດ ຝຣັ່ງ ຈີນ ແລະເຢຍຣະ ມັນ ທັງສອງຝ່າຍຍັງບໍ່ທັນໄດ້ຕົກລົງກັນ ກ່ຽວກັບສະຖານທີ່ ຫຼືບັນຫາທີ່ອາດຈະຍົກຂຶ້ນ ມາເຈລະຈາ ກ່ຽວກັບໂຄງການນິວເຄລຍຂອງອີຣ່ານນັ້ນ ປະເທດຕາເວັນຕົກຫຼາຍໆປະເທດເຊື່ອວ່າ ອີຣ່ານມີຈຸດປະສົງຈະໃຊ້ໂຄງການກັ່ນທາດຢູເຣ ນຽມຂອງຕົນເພື່ອສ້າງລະເບີດນິວເຄລຍ ຊຶ່ງເປັນຂໍ້ຫາທີ່ເຕຫະຣ່ານໄດ້ປະຕິເສດວ່າບໍ່ເປັນ ຄວາມຈິງ